यहां इतना आना-जाना कि अब आधार कार्ड भी है, क्रिकेट में सिर्फ भारत-पाकिस्तान फाइनल होना चाहिए
Pakistani Cricketer Shoaib Akhtar On India Vs Pakistan - पाकिस्तान के पूर्व तेज गेंदबाज शोएब अख्तर ने भारत को लेकर बयान दिया है। उन्होंने कहा कि में भारत आते जाते रहता हूं। इतना ही नहीं, मेरे पास आधार कार्ड भी है।
पाकिस्तान के फास्ट बॉलर शोएब अख्तर को भारत बहुत पसंद है। वो कहते हैं कि उन्हें इस मुल्क से बहुत प्यार मिला। यहां उनका इतना आना-जाना है कि अब आधार कार्ड भी बन गया है। हालांकि आधार कार्ड की बात शोएब ने मजाक में कही।
शोएब अख्तर ने ANI को दिए इंटरव्यू में यह बातें कही हैं। उन्होंने दोनों मुल्कों के क्रिकेट और एशिया कप विवाद पर भी अपना नजरिया रखा। पढ़िए शोएब ने क्या कहा...
1. INDIA में क्रिकेट खेलना मिस करता हूं
शोएब अख्तर ने कहा, "मैं भारत आता-जाता रहता हूं। मैंने यहां इतना काम किया है कि मेरे पास अब आधार कार्ड भी है। इससे ज्यादा में क्या कहूं? भारत ने मुझे बहुत प्यार दिया है। मैं भारत में क्रिकेट खेलना मिस करता हूं।"
2. पाकिस्तान नहीं तो श्रीलंका में करा दो एशिया कप
उन्होंने कहा, "अगर एशिया कप पाकिस्तान में नहीं होता है तो इसका आयोजन श्रीलंका में होना चाहिए। मैं एशिया कप और वर्ल्ड कप में भारत और पाकिस्तान को फाइनल खेलते देखना चाहता हूं। वर्ल्ड क्रिकेट में सिर्फ भारत और पाकिस्तान फाइनल के अलावा कुछ नहीं होना चाहिए।"
3. कोहली रिटायर होने तक 110 शतक मारेंगे
अख्तर ने कहा, विराट कोहली को फॉर्म में वापस आना ही था, इसमें कुछ नई बात नहीं है। अब उनके ऊपर कप्तानी का दबाव भी नहीं है। वह फोकस के साथ खेल रहे है और आगे भी खेलते रहेंगे। मुझे पूरी उम्मीद है कि जब कोहली इंटरनेशनल क्रिकेट से रिटायर होंगे तब उनके पास 110 शतक होंगे। 
एशिया कप को लेकर बोर्ड मीटिंग में होगा फैसला 
2023 एशिया कप की मेजबानी पाकिस्तान के पास थी। अक्टूबर 2022 में BCCI सचिव जय शाह ने कहा था कि अगर पाकिस्तान में एशिया कप हुआ तो भारत टूर्नामेंट से अपना नाम वापस ले लेगा। मार्च यानी इसी महीने में एशिया क्रिकेट काउंसिल (ACC) की बोर्ड बैठक में मेजबानी को लेकर फैसला लिया जाएगा।
अभी लीजेंड्स क्रिकेट लीग में खेल रहे हैं शोएब
शोएब अख्तर इस समय कतर के दोहा में लीजेंड लीग क्रिकेट मास्टर्स टूर्नामेंट में एशिया लायंस टीम की ओर से खेल रहे है। अख्तर ने लीग में अब तक एक ओवर फेंका है। इसमें उन्होंने 12 रन दिए थे। लीजेंड्स क्रिकेट लीग में तीन टीमें हिस्सा ले रही हैं। इनमें इंडिया महाराजा, एशिया लायंस और वर्ल्ड जायंट्स शामिल हैं। लीग में हरभजन के नाम सबसे ज्यादा 8 विकेट हैं। गौतम गंभीर 183 रन के साथ हाईएस्ट रन स्कोरर हैं। टेबल में एशिया लायंस तीन में से दो मैच जीत कर टॉप पर है।
क्रिकेट से जुड़ी ये खबरें भी पढ़ सकते है...
मिशन वर्ल्ड कप पर टीम इंडिया:भारत-ऑस्ट्रेलिया दावेदार; वनडे सीरीज एक-दूजे की वीकनेस-स्ट्रेंथ जानने का मौका
अब भारतीय टीम मिशन वनडे वर्ल्ड कप पर है। जो अक्टूबर-नवंबर में भारतीय सरजमीं पर ही खेला जाना है। टीम इंडिया ने आखिरी आखिरी वर्ल्ड कप भी अपनी सरजमीं पर ही जीता था। तब महेंद्र सिंह धोनी की कप्तानी वाली भारतीय टीम ने श्रीलंका को 6 विकेट से हराया था। ऐसे में रोहित शर्मा की कप्तानी वाली भारतीय टीम को अपनी तैयारी भी पुख्ता रखनी होगी, क्योंकि भारतीय फैंस की उम्मीदें उस इतिहास को दोहराते देखने की होंगी। पढ़ें पूरी खबर
भारत लगातार दूसरी बार WTC के फाइनल में
क्राइस्टचर्च टेस्ट में न्यूजीलैंड के हाथों श्रीलंका की हार के बाद भारत WTC, यानी कि वर्ल्ड टेस्ट चैंपियनशिप के फाइनल में पहुंच गया है। खिताबी मुकाबले में भारतीय टीम का सामना 7 जून से 11 जून के बीच ऑस्ट्रेलिया से होगा। पूरी खबर पढ़ने के लिए पढ़ें पूरी खबर 